ซาจิโกะ โซโนะ

ซาจิโกะ โซโนะ (; 23 ธันวาคม พ.ศ. 2410 – 7 กรกฎาคม พ.ศ. 2490) หรือเป็นที่รู้จักในนาม โคงิกุเท็นจิ (, ) เป็นบาทบริจาริกาในจักรพรรดิเมจิ สมัยนั้นจักรพรรดิสามารถมีนักนางสนมหลายนางรับใช้ในราชมนเทียร และถูกยกเลิกประเพณีหลายเมียในราชสำนักตั้งแต่ พ.ศ. 2467 ปัจจุบันราชวงศ์ญี่ปุ่นประสบปัญหาการสืบราชสันตติวงศ์เพราะขาดแคลนเจ้านายฝ่ายหน้า พ.ศ. 2548 เจ้าชายโทโมฮิโตะแห่งมิกาซะทรงเรียกร้องให้มีการรื้อฟื้นประเพณีหลายเมียในราชสำนักอีกครั้ง

ประวัติ 
ซาจิโกะเป็นธิดาของเคานต์โมโตซาจิ โซโนะ (, ) ต่อมาได้ถวายตัวเข้ารับราชการฝ่ายในเป็นนางบาทบริจาริกาลำดับที่ห้าของจักรพรรดิเมจิ ประสูติกาลพระราชโอรส-ธิดา 8 พระองค์ หลายพระองค์สิ้นพระชนม์เมื่อทรงพระเยาว์ มีพระนามดังนี้
 เจ้าหญิงชิซูโกะ ฮิซะโนะมิยะ (; 10 กุมภาพันธ์ พ.ศ. 2429 – 4 เมษายน พ.ศ. 2430)
 เจ้าชายมิจิฮิโตะ อากิโนะมิยะ (; 22 สิงหาคม พ.ศ. 2430 – 12 พฤศจิกายน พ.ศ. 2431)
 เจ้าหญิงมาซาโกะ สึเนะโนะมิยะ (; 30 กันยายน พ.ศ. 2431 – 8 มีนาคม พ.ศ. 2483) เป็นพระชายาในเจ้าชายสึเนฮิซะ ทาเกดะโนะมิยะ มีพระโอรส-ธิดาสองพระองค์
 เจ้าหญิงฟูซาโกะ คาเนะโนมิยะ (; 28 มกราคม พ.ศ. 2433 – 11 สิงหาคม พ.ศ. 2517) เป็นพระชายาในเจ้าชายนารูฮิซะ คิตาชิรากาวะโนะมิยะ มีพระโอรส-ธิดาสี่พระองค์
 เจ้าหญิงโนบูโกะ ฟูมิโนะมิยะ (; 7 สิงหาคม พ.ศ. 2434 – 3 พฤศจิกายน พ.ศ. 2476) เป็นพระชายาในเจ้าชายยาซูฮิโกะ อาซากะโนะมิยะ มีพระโอรส-ธิดาสี่พระองค์
 เจ้าชายเทรูฮิโตะ มิตสึโนะมิยะ (; 30 พฤศจิกายน พ.ศ. 2436 – 17 สิงหาคม พ.ศ. 2437)
 เจ้าหญิงโทชิโกะ ยาซุโนะมิยะ (; 11 พฤษภาคม พ.ศ. 2439 – 5 มีนาคม พ.ศ. 2521) เป็นพระชายาในเจ้าชายนารูฮิโกะ ฮิงาชิกูนิโนะมิยะ มีพระโอรส-ธิดาสี่พระองค์
 เจ้าหญิงทากิโกะ ซาดะโนะมิยะ (; 24 กันยายน พ.ศ. 2440 – 11 มกราคม พ.ศ. 2442)

หลังจักรพรรดิเมจิเสด็จสวรรคตใน พ.ศ. 2455 ซาจิโกะจึงเข้าไปอยู่กับจักรพรรดินีเทเม พระอัครมเหสีในจักรพรรดิไทโช และมีส่วนร่วมในถวายการดูแลเมื่อจักรพรรดินีประสูติการเจ้าชายทากาฮิโตะ มิกาซะโนะมิยะใน พ.ศ. 2458

ซาจิโกะถึงแก่กรรมเมื่อวันที่ 7 กรกฎาคม พ.ศ. 2490 ขณะอายุได้ 79 ปี สุสานของเธอตั้งอยู่ภายในวัดไซโกอัง เขตชินจูกุ กรุงโตเกียว

อ้างอิง 

บาทบริจาริกาในราชสำนักญี่ปุ่น
จักรพรรดิเมจิ